ვინიცის თემი
ვინიცის თემი (მაკედ. Општина Виница) — თემი ჩრდილოეთ მაკედონიაში. მდებარეობს ქვეყნის აღმოსავლეთ რეგიონში. მოსახლეობა შეადგენს 19 938 ადამიანს (2002 წლის აღწერის მონაცემები). მოსახლეობის სიმჭიდროვე — 46.08 კაცი/კმ²-ზე. თემის ადმინისტრაციული ცენტრი — ქალაქი ვინიცა. თემის ტერიტორიის ფართობი შეადგენს 432.67 კმ²-ს. 2003 წელს თემის შემადგენლობაში შევიდა გაუქმებული თემი ბლატეცი. ესაზღვრება მაკედონიის შემდეგ თემებს: ჩრდილოეთით — მაკედონსკა-კამენიცის თემს; ჩრდილო-დასავლეთით — კოჩანის თემს; აღმოსავლეთით — დელჩევოს თემს; სამხრეთ-აღმოსავლეთით — ბეროვოს თემს; სამხრეთით — რადოვიშის თემს; დასავლეთით — ზრნოვცის თემს. ქალაქ ვინიცის გარდა თემის შემადგენლობაში შედის 18 დასახლება: ბლატეცი, ვინიჩკა-კრშლა, გრადეცი, გრლიანი, დრაგობრაშტე, ისტიბანია, კალიმანცი, კრუშევო, ლაკი, ლესკი, ლიპეცი, პეკლიანი, ტრსინო, ცრნ-კამენი და იაკიმოვო.